Co a se intende i primi stàndar de trasmision dati traerso ła rete de tełefonia mòbiłe. Łe reti 1G łe trasmeteva i dati segondo on stàndar anałòxego, che par sta motivasion el dimandava dispoxidivi tanto grandi par colpa de ła grandesa del mòduło risevente-trasmetidore e de ła grandesa de ła bataria pionbo-asido, che ła gavea da conpensar i slevai consumi del dispoxidivo. Łe reti 1G, par de pì, łe ghea on liveło de seguresa baso on mùcio, che par sta motivasion xera pusìbiłi intersetasion e hacking. AMPS , paresto par ła prima olta inte el 1976 inte i USA, el xe el primo stàndar de ła rete sełułare. Doparà prinsipalmente de łà de l'Atlàntego, in Rùsia e in Axia, sta rete anałòxega de prima xenerasion ła ghea dei basi mecanismi de seguresa che i rendea pusìbiłi el piratajo de łe lìnee tełefòneghe. TACS version eoropea del AMPS. Doparando ła banda de frecuensa da 900 MHz, sto sistema el xe stà prinsipalmente doparà grandamente in Inghiltera, dopo in Axia . ETACS ła xe na version evolvesta del stàndar TACS desviłupada inte el Regno Unio doparando on nùmaro major de canałi de comunegasion. Le reti 1G łe xe devegneste obsołete co ła vegnesta del GSM, primo stàndar 2G.